Hydroptilidae

Hydroptilinae
 Leucotrichiinae
 Neotrichiinae
 Ochrotrichiinae
 Orthotrichiinae
 Ptilocolepinae
 Stactobiinae

Hydroptilidae er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i. Hydroptilidae omfatter de minste vårfluene. Artene kan minne om små, primitive sommerfugler (møll), men kjennes fra dem på at vingene mangler skjell, dessuten finnes de sjelden mer enn et par meter fra vannet.  
Det er funnet 20 arter i Norge og nær 1700 i verden.

 Utseende 
Små (de fleste mindre enn 5 mm), gjerne mørkfargete vårfluer. De er de mest småvokste av vårfluene. I likhet med mange andre små insekter er vingene ganske smale og tilspissede, men kantet med lange hårfrynser. Antennene er perlekjede-formede og kortere enn forvingen. Forbeina mangler sporer, mellombeina har to og bakbeina fire sporer.
Larvene er avlange, noe flattrykte i de fire første larvestadiene, sylindriske i det femte. De har korte, kraftige bein, leggen (tibia) har ofte et fremspring på undersiden. Kroppen har flere lange børster nær bakenden.

 Levevis 
Larvene til denne familien kan finnes både i stillestående og rennende vann. De er stort sett vegetarianere som lever av trådaktige grønnalger. Fram til det siste larvestadiet er de frittlevende uten hus. Utviklingen går meget raskt i de fire første larvestadiene, hvert stadium varer bare 2-3 døgn. I det siste larvestadiet spinner de et pølseformet kammer av silke kledt med sand og mudder, dette stadiet tar vesentlig lenger tid enn de foregående. De voksne vårfluene flyr sjelden, men løper gjerne rundt på steiner i vannkanten, der de kan være meget tallrike.

 Utbredelse 
Hydroptilidae forekommer i alle verdensdeler. De er trolig den artsrikeste vårfluefamilien på verdensbasis.

 Systematisk inndeling / norske arter 

 Ekte insekter (Ectognatha)
 Vingede insekter (Pterygota)
 Holometabole insekter (Holometabola, «insekter med fullstendig forvandling»)
 Vårfluer (Trichoptera)
 Gruppen "Spicipalpia" – trolig ikke en naturlig gruppering
 Familien Hydroptilidae Stephens, 1836
 Underfamilien Ptilocolepinae Martynov, 1913 – to antatt primitive slekter, noen ganger regnet som en egen familie
 Slekten Palaeagapetus
 Slekten Ptilocolepus
 Underfamilien Hydroptilinae Stephens, 1836
 Slekten Agraylea Curtis, 1834 – 3 arter i Europa, i Norge:
 Agraylea cognatella McLachlan, 1880 – Østlandet og Trøndelag
 Agraylea multipunctata Curtis, 1834 – sørlige Østlandet
 Agraylea sexmaculata Curtis, 1834 – Østlandet
 Slekten Allotrichia McLachlan, 1870 – 7 arter i Europa
 Slekten Hydroptila Dalman, 1819 -55 arter i Europa, i Norge:
 Hydroptila cornuta Mosely, 1922 – kjent fra Østfold og Rogaland
 Hydroptila forcipata (Eaton, 1873) – spredt over hele Norge
 Hydroptila occulta (Eaton, 1873) – sjelden, kjent fra Telemark og Hordaland
 Hydroptila pulchricornis Pictet, 1834 – Østlandet
 Hydroptila simulans Mosely, 1920 – Sør-Norge
 Hydroptila tineoides Dalman, 1819 – Sør-Norge
 Slekten Microptila Ris, 1897 – én art i Europa
 Slekten Oxyethira Eaton, 1873 – 22 arter i Europa, i Norge:
 Oxyethira distinctella McLachlan, 1880 – Sør-Norge
 Oxyethira flavicornis (Pictet, 1834) – over hele landet
 Oxyethira frici Klapálek, 1891 – over hele landet
 Oxyethira mirabilis Morton, 1904 – Vestlandet og Finnmark
 Oxyethira sagittifera Ris, 1897 – sjelden, Vestlandet
 Oxyethira simplex Ris, 1897, spredt over det meste av Norge
 Oxyethira tristella Klapálek, 1895 – spredt i Sør-Norge
 Slekten Tricholeiochiton Kloet & Hincks, 1944 – én art i Europa
 Underfamilien Leucotrichiinae Flint, 1970
 Underfamilien Neotrichiinae Ross, 1956
 Underfamilien Ochrotrichiinae Marshall, 1979
 Underfamilien Orthotrichiinae Nielsen, 1948
 Slekten Ithytrichia Eaton, 1873 – 4 arter, i Europa, i Norge:
 Ithytrichia clavata Morton, 1905 – funnet ved Oslo 
 Ithytrichia lamellaris Eaton, 1873 – Sør-Norge
 Slekten Orthotrichia Eaton, 1873 – 4 arter i Europa, i Norge:
 Orthotrichia angustella (McLachlan, 1865) – sjelden, bare kjent fra Østfold
 Orthotrichia costalis (Curtis, 1834) – Sør-Norge
 Underfamilien Stactobiinae Botoseanu, 1956
 Slekten Stactobia McLachlan, 1880 – 20 arter i Europa
 Slekten Stactobiella Martynov, 1924 – én art i Europa

 Kilder 
 The Hydroptilidae homepage, med mye informasjon om larvene 
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
 Solem, J.O. og Andersen, T. (1996) Trichoptera, Vårfluer. Side 172-180 i: Aagaard, K. og Dolmen, D. (red.): Limnofauna norvegica. Tapir, Trondheim. ISBN 82-519-1214-8

 Eksterne lenker 

 Norsk Entomologisk forening – for deg som vil lære mer om insekter.
 Tree of life - Vårfluer - engelskspråklig. Med fine bilder.
 Sjekkliste over verdens vårfluer
 Bildegalleri over nordamerikanske arter

Kategori:Vårfluer
Kategori:Insekter formelt beskrevet i 1836